Ved Rådets forordning (EU) 2017/127 fastsættes der fiskerimuligheder for 2017 for visse fiskebestande og grupper af fiskebestande gældende for EU-farvande og for EU-fartøjer i visse andre farvande. Fiskerimulighederne ændres som regel adskillige gange i løbet af den periode, de er fastsat for.

Det er i øjeblikket forbudt at fange havbars, undtagen for et begrænset antal fartøjer, som fisker med særlige redskaber. Undtagelsen gælder bl.a. for fartøjer, der har registreret fangster af havbars i perioden fra den 1. juli 2015 til den 30. september 2016 taget med anvendelse af kroge og liner eller fastgjorte garn, på betingelse af at de fortsætter med at fiske med de samme redskabskategorier. Da fangsthistorikken er knyttet til et specifikt fartøj, kan dette volde praktiske problemer, når operatøren erstatter et fartøj, da det nye fartøj ikke har en fangsthistorik og derfor ikke er omfattet af undtagelsen. Derfor bør det præciseres, at retten til at gøre brug af undtagelsen kan overføres til et andet fartøj, forudsat at antallet af EU-fartøjer, som er omfattet af denne undtagelse, og deres samlede fiskerikapacitet ikke øges. Overførsler af rettigheder til et andet fartøj bør gennemføres i overensstemmelse med de gældende nationale regler, da medlemsstaterne anvender forskellige systemer til sådanne overførsler.

I 2017 ændrede ICES forvaltningsområderne for tobis i sin rådgivning, i overensstemmelse med benchmarket fra 2016. Nogle af disse reviderede forvaltningsområder falder ikke sammen med EU-farvandene i Nordsøen. Forvaltningsområdet for tobis 3r ligger hovedsageligt i norske farvande, men en del af området ligger også i EU-farvande med nogle vigtige fiskebanker, som strækker sig over forvaltningsområde 2r og 3r. På det grundlag er det hensigtsmæssigt at sikre, at EU-fiskere har adgang til tobisbanker i EU-farvande i forvaltningsområde 3r, ved at udvide de fiskerimuligheder, der er fastsat for forvaltningsområde 2r, til også at omfatte EU-farvande i forvaltningsområde 3r.

Brisling

ICES giver sin årlige rådgivning for brisling (Sprattus sprattus) i Nordsøen for perioden fra den 1. juli til den 30. juni. Det er derfor hensigtsmæssigt at lade TAC’en for brisling følge rådgivningsåret. Ifølge ICES’ rådgivning bør der højst fanges 170 387 ton brisling i Nordsøen i perioden fra den 1. juli 2017 til den 30. juni 2018. Fiskerimulighederne for brisling bør derfor fastsættes i overensstemmelse hermed.

Sværdfisk i Middelhavet

På ICCAT’s årlige møde i 2016, som blev afholdt i Vilamoura i Portugal, tog de kontraherende parter, samarbejdende ikkekontraherende parter, organisationer og fiskeriorganisationer (CPC) i ICCAT afgørende skridt til at afhjælpe den alarmerende situation for sværdfisk i Middelhavet ved at vedtage en genoprettelsesplan for de næste 15 år (ICCAT’s henstilling [16-05]).

I december 2016 bekræftede Den Europæiske Union ved brev til ICCAT’s sekretariat, at EU vil gennemføre bestemmelsen i ICCAT’s henstilling [16-05] fra den 1. januar 2017. Desuden bekræftede Den Europæiske Union, at den fra 2017 ville gennemføre den fiskeriforbudsperiode, der er omhandlet i punkt 11 i ICCAT’s henstilling [16-05] i perioden fra den 1. januar til den 31. marts.

Med vedtagelsen af henstilling [16-05] fastsatte ICCAT en TAC for sværdfisk i Middelhavet på 10 500 ton. TAC’en blev dog ikke tildelt til fiskeriorganisationer (CPC) i ICCAT, og Unionens andel var således ikke fastsat på det tidspunkt for offentliggørelsen af Rådets forordning (EU) 2017/127. ICCAT nedsatte en arbejdsgruppe til at udarbejde en rimelig og retfærdig ordning for tildeling af TAC’er for sværdfisk i Middelhavet og til at fastsætte en kvote for fiskeriorganisationer for 2017 og en mekanisme til forvaltninger af TAC’en.

På denne arbejdsgruppes møde i Madrid den 20.-22. februar 2017 blev der indgået en aftale mellem parterne om tildelingen af kvoter for 2017 og et kompromis for forvaltningen af kvoteudnyttelsen for 2017. Som et led i dette kompromis blev Unionens andel fastsat til 70,756 % af ICCAT’s TAC svarende til 7 410,48 ton i 2017.

Det er hensigtsmæssigt at indarbejde Unionens andel i EU-retten og fastsætte medlemsstaternes kvoter på grundlag af de registrerede fangster i referenceperioden 2012-2015, som anses for at være pålidelig.

Dybvandsreje

I marts 2017 fremlagde ICES rådgivning for fangster af dybvandsreje (pandalus borealis) i ICES-afsnit IVa øst og underafsnit 20 (den nordlige del af Nordsøen, i Norske Rende og Skagerrak). Efter samråd med Norge blev det besluttet at tildele EU kvoter på 3 856 ton for dybvandreje i Skagerrak.

Tilknyttede bifangster

Tabellen over fiskerimuligheder for almindelig ising og skrubbe for EU-farvande i IIa og IV udgik af Rådets forordning (EU) 2017/595 om ændring af forordning (EU) 2017/127, for så vidt angår visse fiskerimuligheder (den første ændring af forordningen om fiskerimuligheder). Derfor bør almindelig ising udgå fra de fodnoter, hvor den nævnes som tilknyttet art, eftersom bifangster heraf blev regnet med under samme kvote op til et loft på en vis procentdel.

2017/0147 (NLE)

Forslag til

RÅDETS FORORDNING

om ændring af forordning (EU) 2017/127, for så vidt angår visse fiskerimuligheder

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 3,

under henvisning til forslag fra Kommissionen, og